<classify> MADRID, HISPANIA NYOTA wa Chelsea, Eden Hazard, anataka kuandikahistoria katika timu ya Real Madrid ya kuwa mchezaji wa kwanza kusajiliwa kwakiasi kikubwa cha fedha kuliko mchezaji mwingine katika historia ya timu hiyo. Wababe hao wa kihistoria wa Ligi ya Mabingwa Ulaya,wanadaiwa kutenga kiasi cha pauni milioni 130, zaidi ya bilioni 378 zaKitanzania kwa ajili ya kumsajili kiungo huyo mshambuliaji raia wa nchiniUbelgiji. Hata hivyo, wamedai endapo watafanikiwa kumsajilimchezaji huyo, basi wataanza kumpa kiasi cha pauni milioni 88 zaidi ya bilioni 256za Kitanzania, huku fedha zingine zikitarajiwa kutolewa kwa nyakati tofautiikiwa pamoja na sehemu ya bonasi yake. Tayari uongozi wa timu hizo mbili umekutana kwaajili ya kufikia makubaliano ya mwisho, hivyo siku za hivi karibuni Madridwatamtangaza mchezaji huyo ambaye ameonesha kiwango cha hali ya juu ndani yaChelsea kwa kipindi cha miaka 7. Madrid haijawahi kufanya usajili wa bei kubwakufikia hiyo ambayo wanataka kuifanya, kiasi kikubwa ambacho walikitumia kwaajili ya kumsajili mchezaji na kuandika historia ni uhamisho wa Gareth Balekutoka Tottenham na kujiunga na Real Madrid, Septemba 2013 kwa uhamisho wapauni milioni 86, zaidi ya bilioni 250. Akifuatiwa na Cristiano Ronaldo ambayealijiunga na Madrid akitokea Man United kwa uhamisho wa pauni milioni 80. Real Madrid wamekuwa wakiifuatilia saini ya Hazardtangu miaka miwili iliopita, hivyo kwa sasa dili hilo linaelekea ukingoni hukuikiwa tayari mchezaji huyo amewaaga wachezaji wenzake wa Chelsea pamoja namashabiki baada ya kumalizika kwa mchezo wa Kombe la Europa dhidi ya Chelseaambapo aliwasaidia kulitwaa taji hilo. Uhuamisho wa Hazard utakuwa mkubwa kwa wachezaji waLigi Kuu England, mchezaji ambaye anashikilia rekodi kwa sasa ni PhilippeCoutinho, aliyejiunga na Barcelona miezi 18 iliopita akitokea Liverpool kwauhamisho wa pauni milioni 145.  <topic>: michezo 